E Sant-Ervlan e Breizh e oa bet krouet ar gevredigezh Askol ha Brug, dindan lusk ar 5 ezel krouer : René Guilbaud, Patrick Pouchard, André Jutier, Jean-Luc Pouvreau, Patrick Jutier. Dan 28 a viz Ebrel 1977 e oa bet embannet krouidigezh ar gevredigezh e kazetenn ofisiel ar Republik Chall. Pal ar gevredigezh eo brudañ ar biniawoù-bras hag an toumperezh skosat koulz hag ar sonerezh keltiek a-vras. E 1978 e teuas Olivier Thoraval da ezel eus ar strollad. Dont a raio da vezañ pennsoner e 1985. Kemer perzh a reas ar strollad e abadennoù gevelliñ Sant-Ervlan gant Sankt Ingbert (Alamagn) ha Waterford (Iwerzhon) e 1981. Ar mezer skos «Royal Stuart » a voe degemeret. Degaset eo bet ar mezer-se eus ur penn-breizhat, senesal Dol anezhañ, evit ar wech kentañ. Aotre a oa bet roet dar Vretoned ha dar Challaoued da zougen ar mezer skos-mañ gant ar re Stuard evit gwir. Skeudenn un erminig hag ul leon a zo war ardamez ar strollad.